Vyf skoliere rand glo leerder aan | Maroela Media
Panyaza Lesufi, LUR vir onderwys in Gauteng, het Maandag besoek afgelê aan Crystal Park High School in Benoni, ná 'n video van 'n aanranding aan die lig gekom het.
Op die video kan gesien word hoe 'n graad 9-leerder deur vyf ander leerders (vier in graad 9 en een in graad 8) aangeval word. Die voorval het verlede week Woensdag plaasgevind en medeskoliere het die beeldmateriaal versprei.
Steve Mabona, woordvoerder van die departement, het gesê 'n voorlopige ondersoek het aan die lig gebring die voorval spruit uit 'n woordewisseling wat vroeër tydens skoolure plaasgevind het. Die bakleiery het ongeveer 30 meter buite die skoolterrein plaasgevind.
"Alle ouers van die betrokke leerders is ontbied om die dissiplinêre prosesse te bespreek. Die vermeende oortreders is intussen voorlopig geskors, hangende die uitslag van die dissiplinêre verhoor."
Lesufi het aan die skoliere gesê hy het die skoolbeheerliggaam opdrag gegee om nie vinnig op te tree om die dissiplinêre verhoor te skeduleer nie, sodat die oortreders so lank as moontlik by die huis kan bly en 'n les kan leer uit hul "wandissipline en skokkende gedrag".
'n Span sielkundiges is tans by die skool om die nodige berading aan die slagoffer te bied. Die ouers van die slagoffer het die voorval ook by die Suid-Afrikaanse Polisiediens aangemeld. Die vermeende oortreders is aangekeer en in hul ouers se toesig oorgegee. Die polisie stel verder ondersoek in, het Mabona bygevoeg.
Leerder by Edenvale High School aangerand
Die departement veroordeel ook die aanranding van 'n graad 9-leerder deur 'n meisie in dieselfde graad by Edenvale High School. Dié voorval het reeds op 15 Februarie tydens pouse by die skool plaasgevind.
"Die vermeende oortreder is voorlopig geskors hangende die uitslag van die dissiplinêre verhoor. Albei ouers is in kennis gestel van die dissiplinêre prosesse. Sielkundige ondersteuning word aan die slagoffer gebied wat geringe kaakbeserings opgedoen het," het Mabona gesê.
Wat gebeur met vandag se jong mense slaan mekaar en onderwysers… hulle strike wat gan van die plek word as die kinders so an gan… sies man mens kan sien hoe slaan hulle daai kind.
Ouers sal die kinders se geveg weer vir hul veg en verskonings uitdink. Wanneer gaan iemand met gesag iets kan doen aan die tipe onaanvaarbare gedrag by skole? Ek antwoord my sommer self, NIEMAND gaan iets daaraan doen nie!!!!! Dit is mos aanvaarbare gedrag die BAIE!
Daar kan omtrent nou al 'n verbeteringskool gebou word vir al die leerders wat geskors is weens wandade. Maar Sesufi weet net hoe… so op dieselfde dag wat hy wit skole op hul plek wil sit.. kry hy met sy eie skole se gedrag te make… Waar was die onderwysers tydens die aanranding?
'Geringe kaakbeserings'? Wat vd sielkundige beserings. Daar het al kinders selfmoord gepleeg hieroor. Hierdie is 'n kaak storie? Nee, laat die lat die praatwerk doen.
Lesufi die self bewyse rassis moet hom liewer bepaal by sy werk en gaan beplan hoe hulle die groot agterstand in skole gaan inhaal